# One57

L'One57, també conegut com a Carnegie 57, és un gratacel de 75 plantes (comercialitzat com a edifici de 90 plantes) situat a Midtown Manhattan, a la ciutat de Nova York. Un cop acabat el 2014, fa 306 metres d'alçada, i és un dels edificis més alts de la ciutat. L'edifici té 135 apartaments, sobre l'Hotel Park Hyatt, de 210 habitacions. La base de l'edificació toca les construccions veïnes, a causa de l'espai limitat del solar.
L'edifici fou el punt de mira arreu del món, durant el pas de l'Huracà Sandy per la ciutat, quan una grua avariada va esfondrar-se.

## Història

Es va començar la construcció dels fonaments el gener de 2010. El 20 de juny de 2012 el conjunt de fonaments, parets mestres i coberta fins a l'últim pis es va acabar.

### Disputa

L'empresari Michael Hirtenstein i Gary Barnett, promotor de l'edifici, tingueren un enfrontament públic respecte a un apartament que Hirtenstein volia adquirir a l'edifici. Hirtenstein reclamà que no pagaria 16 milions de dòlars per un apartament sense veure'l, i que la vista d'aquella unitat estava obstruïda. Barnett fou molt estricte en no permetre als compradors veure els apartaments abans d'adquirir-los. Però com que Hirtenstein pagà un treballador de l'obra perquè li ensenyés, Barnett retornà el pagament de Hirtenstein i en cancel·là el contracte.

### Esfondrament de la grua

El 29 d'octubre de 2012, durant el pas de l'Huracà Sandy, la grua de construcció de l'edifici s'esbotzà parcialment, i va posar en perill els residents dels edificis del voltant, fet que provocà l'evacuació de diverses illes veïnes. El dilluns 5 de novembre, la grua fou assegurada i s'habilità el trànsit. En resposta a l'accident, dentistes de l'àrea afectada presentaren una demanda col·lectiva, al·legant que l'incident els obligà a evacuar les seves consultes, el que les va provocar pèrdues econòmiques.

### Foc

A la tarda del 15 de març de 2014 s'inicia un incendi al moll de càrrega de l'One57, estenent-se cap al pati posterior de l'edifici i després cap a la propietat adjacent, el 152 West 58th Street, que va haver de ser evacuat. Ni Extell ni Lend Lease ha ofert mai cap explicació del foc, i el NYC Dept. of Buildings es nega a emetre ni tan sols un ordre parcial deixar de treballar després de l'incendi. La causa de l'incendi segueix sent un misteri.

### Rècords

L'edifici col·lecciona diversos rècords. Fou l'edifici residencial més alt de Nova York i de l'Hemisferi Occidental. Múltiples apartaments de l'One57 foren venuts per més de 90 milions de dòlars, que és el preu més alt que s'ha pagat mai per un habitatge a Manhattan, des de la construcció del 432 Park Avenue, també a la ciutat de Nova York. I el 2015 es ven un àtic de l'edifici per 100,4 milions de dòlars, esdevenint el preu més alt que s'ha pagat mai per un habitatge a Nova York.

## Galeria

* Març de 2011
* Gener de 2012
* Agost de 2012
* Maig de 2014

## Referències

* ↑ «One57» (en anglès). CTBUH.
* ↑ Polsky, Sara. «One57 Hoping for Approval» (en anglès). Curbed, 10-06-2011. [Consulta: 14 juny 2011].
* ↑ «Building a Tower of Luxury Apartments in Midtown as Brokers Cross Their Fingers» (en anglès). New York Times, 25-05-2010.
* ↑ «One57» (en anglès). Emporis. [Consulta: 14 gener 2012].
* ↑ «One57» (en anglès). Skyscraperpage.
* ↑ Khan, Bilal. «New Carnegie 57 Rendering, Name, Pricing Hints Unveiled!» (en anglès). Curbed, 31-05-2011.
* 1 2 Chaban, Matt. «That’s It? A Look at the Tallest Apartment Building In New York that Doesn't Look That Tall, One57» (en anglès). New York Observer, 21-06-2012.
* ↑ «At One57, Barnett returns Hirtenstein's deposit, cancels contract» (en anglès). Therealdeal, 24-10-2012. [Consulta: 29 octubre 2012].
* ↑ ; Greg B. Smith; Corky Siemaszko«Crane collapse in midtown Manhattan as Hurricane Sandy storms into the East Coast» (en anglès). NY Daily News, 29-10-2012. [Consulta: 29 octubre 2012].
* ↑ ; Reuven Fenton; Beth Defalco«Police evacuate area around dangling crane» (en anglès). NY Post, 29-10-2012. [Consulta: 29 octubre 2012].
* ↑ Katz, Basil. «Dentists sue over NY crane collapse during storm Sandy» (en anglès). Chicago Tribune, 09-11-2012. Arxivat de l'original el 2013-03-26. [Consulta: 6 febrer 2016].
* ↑ «Fire Breaks Out at Problem-Plagued One57 Construction Site». TheRealDeal.com, 16-03-2014. Arxivat de l'original el 2015-05-24. [Consulta: 23 maig 2015].
* ↑ «[Video Extell's One57 ON FIRE and spreading to adjacent property]». YouTube.com. [Consulta: 23 maig 2015].
* ↑ «Buyers of $90 Million Penthouse at One57 Revealed | Manhattan Scout Blog» (en anglès). Manhattanscout, 19-05-2013. Arxivat de l'original el 2014-12-03. [Consulta: 24 maig 2013].
* ↑ Hamill, Pete «El nuevo Nueva York». National geographic España, 2-2016, pàg. [16].

## Enllaços externs

* One 57 en CTBUH
* One 57 en Skyscraperpage